**Vereb Község Polgármestere**

**2477 Vereb, Fő út 10. Tel./Fax: 22/238-006**

**e-mail:** [**verebph@gmail.com**](mailto:verebph@gmail.com)

**Ügyiratszám: V/465-10/2020**

**DÖNTÉSELŐKÉSZÍTŐ**

**IRAT**

**Vereb Község Önkormányzat Képviselő-testületének**

**hatáskörében eljáró**

**Vereb Község Polgármestere**

**részére**

Tárgy: A szociális célú tűzifa támogatás igénylésének helyi szabályairól szóló rendelet alkotása

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

**Rendelet x**

Határozatnormatív

egyéb

Az előterjesztés a kifüggesztési helyszínen közzétehető:

igen x

nem

A belügyminiszter pályázatot hirdetett – az államháztartásért felelős miniszter egyetértésével - a Magyarország 2020. évi központi költségvetéséről szóló 2019. évi LXXI. törvény 3. melléklet 1.8 pont szerinti „A települési önkormányzatok szociális célú tüzelőanyag vásárláshoz kapcsolódó támogatására”.

A pályázat lehetőséget biztosított az 5000 fő lakosságszámot meg nem haladó önkormányzatoknak szociális tűzifa vásárlásához. A támogatás mértéke Vereb Község Önkormányzata esetében kemény lombos fafajta, 15.000,-Ft/erdei m3+áfa. A támogatás feltétele 1000 Ft/erdei m3+áfa önrész vállalása.

Vereb Község Önkormányzat Képviselő-testülete 32/2020.(VIII.17.) határozatával úgy döntött, hogy a támogatásra pályázatot nyújt be 50 m3 keménylombos fafajta igénylésére vonatkozóan, és vállalja 1000 Ft/erdei m3 + Áfa mértékű önrész biztosítását.

Az önkormányzat részére 762.000.- Ft. összegű vissza nem térítendő támogatás került jóváhagyásra, melyet az önkormányzat 40 erdei m3 keménylombos tűzifa vásárlására használhat fel.

Az önkormányzat 40 m3 tűzifa vásárlásához kapott támogatást, melyhez a képviselő-testületnek önerőt 1 000 Ft/erdei m3 + ÁFA összegben kell vállalnia (összesen 50.800.- Ft.), valamint a szállítással kapcsolatos költségek is az önkormányzatot terhelik.

A pályázati támogatás feltétele, hogy a támogatásban részesített települési önkormányzatok rendeletben szabályozzák a szociális rászorultság szabályait, az igénylés részletes feltételeit, amelyet az elszámolással egyidejűleg a kincstárnak benyújtanak

A rendelet-tervezetben a támogatás odaítélésének elsődleges szempontja a család jövedelmi helyzete. A rászorultság feltételeinek szabályozására olyan szempontokat fogalmaz meg a rendelet-tervezet, hogy valamennyi rászoruló család számára biztosítható legyen a szociális tűzifa odaítélése, a téli kihűlés miatti életveszélyes helyzetek megelőzése érdekében.

A döntéshozó döntését a beérkezett kérelmek súlyozását követően hozza meg, a kérelmet benyújtó valamennyi körülményének, valamint az előnyt élvező kör figyelembe vételével.

Fentiek miatt szükséges e témakörben rendeletet alkotni.

Vereb, 2020. október 19.

Tisztelettel:

Kurcz Mária

polgármester

**Előzetes hatásvizsgálat**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének**

**A szociális célú tűzifa támogatás igénylésének helyi szabályairól**

**szóló /2020.(XI..) önkormányzati rendelet-tervezetéhez**

**1.Társadalmi hatások**

A rendelet-tervezet azokat a családokat támogatja, akiknek a téli tüzelő megvásárlása jelentős, akár létfenntartásukat is veszélyeztető anyagi terhet jelent. A támogatás kiegészíti a korábban lakosság számára már hozzáférhető szociális támogatási formákat.

**2 Gazdasági, költségvetési hatások**

A rendelet végrehajtásánál az önkormányzatot terheli a vállalt önerő, valamint a kiszállítás költsége.

**3. Környezeti következmények, hatások**

A tűzifa elégetése nem okoz akkora légszennyezettséget, mint az esetleg a szegényebb családok által használt anyagok

**4. Egészségügyi következmények, hatások**

A rendeletben foglaltak végrehajtásának egészségügyi következményei nincsenek

**5. Adminisztratív terheket befolyásoló hatások**

A rendelet végrehajtása átmenetileg nagyobb munkaterhet ró a Közös Önkormányzati Hivatal munkatársaira, ugyanis a napi feladatok ellátása mellett a határozatok meghozatala is rájuk hárul. Ugyanakkor többlet feladatot jelent azon személy részére, akik a szállítással és a tűzifa átadásával kapcsolatosa teendőket intézi.

**6 A jogszabály megalkotásának szükségessége, a jogalkotás elmaradásának várható következményei**

A települési önkormányzatok szociális célú tüzelőanyag vásárlásához kapcsolódó kiegészítő támogatásáról szóló pályázati kiírás alapján helyi rendelet megalkotása a támogatásban részesülő önkormányzatok számára szükséges. A jogalkotás elmaradásának közvetlen jogi, felügyeleti következménye nincs, felügyeleti intézkedést nem von maga után. A szabályozás elmaradása esetén az önkormányzat nem részesül a szociális célú tűzifa vásárlásához igényelhető állami támogatásban, illetve a megkapott támogatást vissza kell utalni, azt az önkormányzat nem használhatja fel.

**7. A jogszabály** **alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.

**Indokolás**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének**

**A szociális célú tűzifa támogatás igénylésének helyi szabályairól**

**szóló /2020.(XI..) önkormányzati rendelet-tervezetéhez**

**Általános indokolás**

A belügyminiszter pályázatot hirdetett – az államháztartásért felelős miniszter egyetértésével - a Magyarország 2020. évi központi költségvetéséről szóló 2019. évi LXXI. törvény 3. melléklet 1.8 pont szerinti „A települési önkormányzatok szociális célú tüzelőanyag vásárláshoz kapcsolódó támogatására”.

A pályázat alapján Vereb Község Önkormányzat 40 m3 erdei tűzifa után járó támogatásra jogosult. A szociális célú tűzifa támogatás, mint természetbeni jogosultság feltételeit az Önkormányzatnak rendeletben kell megállapítania.

**Részletes indokolás**

1. §-hoz

Ez a rendelkezés tartalmazza a jogosultság általános feltételeit, hatályát**.**

2.-5. §-hoz

A szociális célú tűzifára jogosultak körét határozza meg. A pályázati kiírás meghatározza, hogy mely csoportot kell előnyben részesíteni a támogatás odaítélésénél.

6.-7. §

A támogatás igénylésének, a kérelmek elbírálásának menetét, valamint a rendelkezésre álló forrást tartalmazza.

8. §-hoz

A rendelet hatálybalépését és hatályon kívül helyezését határozza meg. Mivel ez a rendelet, csak az idei évben meghatározott támogatásra érvényes, ezért az elszámolást követően célszerű a rendeletet rögtön hatályon kívül helyezni.

Rendelet-tervezet

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének**

**A szociális célú tűzifa támogatás igénylésének helyi szabályairól**

**szóló /2020.(XI..) önkormányzati rendelete**

Vereb Község Önkormányzat Képviselő-testületének hatáskörében eljáró Vereb Község Polgármestere a veszélyhelyzet kihirdetéséről szóló 478/2020.(XI.03.) Kormányrendeletre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8.a pontjában meghatározott feladatkörében eljárva a következőket rendeli el:

1. **Általános rendelkezések**

1.§ Vereb Község Önkormányzat Képviselő-testülete térítésmentesen tűzifát biztosít azon szociálisan rászoruló személyeknek, akik Vereb község közigazgatási területén bejelentett lakóhellyel vagy tartózkodási hellyel rendelkeznek, életvitelszerűen itt élnek és az e rendeletben meghatározott egyéb feltételeknek megfelelnek.

**2. A támogatás feltételei**

2. §(1) Szociális célú tűzifa támogatás nyújtható – kérelemre vagy hivatalból – annak a személynek, akinek

a) családjában az egy főre jutó jövedelem nem haladja meg az öregségi nyugdíj  mindenkori legkisebb összegének 250 %-át,

b) egyedül élő esetén jövedelme nem haladja meg az öregségi nyugdíj mindenkori legkisebb összegének 350  %-át.

(2) A támogatás odaítélésénél előnyt élvez az,

a) aki a szociális igazgatásról és szociális ellátásokról szóló 1993. évi III. törvény szerinti:

aa) aktív korúak ellátására,

ab) települési támogatásra, vagy

ac) időskorúak járadékára jogosult,

b) aki, a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevel.

3. §A szociális célú tűzifa támogatás ugyanazon lakott ingatlanra kizárólag egyetlen jogosult részére állapítható meg, függetlenül a lakásban élő személyek és háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

4. §Nem jogosult támogatásra az a személy, aki olyan ingatlan vonatkozásában kér támogatást, mely tűzifával nem fűthető, továbbá amely üresen áll, életvitelszerűen nem lakott.

5. §A tűzifa támogatás mértéke háztartásonként legalább 1 m3, de legfeljebb 5 m3 lehet.

1. **Eljárási szabályok**

6. §(1)A támogatás megállapítása iránti eljárás a rendelet 1. melléklete szerinti kérelem benyújtásával indul, amelyhez mellékelni kell az egy háztartásban élők jövedelméről szóló igazolásokat.

(2) A kérelmeket a Polgármesteri Hivatalnál (Vereb, Fő út 10.) vagy a Kápolnásnyéki Közös Önkormányzati Hivatalnál (Kápolnásnyék, Fő utca 28.) lehet benyújtani 2020. november 20. napjától 2020. december 21. napjáig ügyfélfogadási időben.

(3) A támogatásra való jogosultság megállapításáról, az odaítélt tűzifa mennyiségéről az összes kérelem beérkezését követően átruházott hatáskörben eljárva a Polgármester legkésőbb 2021. január 15. napjáig dönt.

(4) A tűzifa átvételének időpontjáról legkésőbb 2021. február 15-ig a polgármester értesíti a támogatásban részesülőket.

(5) A tűzifa átvételét a jogosult a rendelet 2. melléklete szerinti átvételi elismervény aláírásával igazolja.

(6) A tűzifa szállításából származó költségek az önkormányzatot terhelik. Az önkormányzat ellenszolgáltatást nem kér a támogatott személytől.

7. § A támogatás kizárólagos forrása a Belügyminisztérium szerint az Önkormányzat számára megállapított 762.000.-Ft támogatás, valamint az Önkormányzat által biztosított 50.800.-Ft saját forrás és a szállítási költség. A forrás felhasználását követően benyújtott kérelmeket – függetlenül attól, hogy azok a 2. §-ban meghatározott feltételeknek megfelelnek- el kell utasítani.

**4. Záró rendelkezések**

8. § (1) Ez a rendelet a kihirdetése napján lép hatályba és 2021. május 31. napján hatályát veszti.

|  |  |  |  |  |
| --- | --- | --- | --- | --- |
|  | Kurcz Mária |  | Szabóné Ánosi Ildikó |  |
|  | polgármester |  | jegyző |  |

A rendeletet a mai napon kihirdettem:

Vereb, 2020. november .

Szabóné Ánosi Ildikó

jegyző

1. melléklet a /2020. (XI..) önkormányzati rendelethez

**Kérelem   
a szociális célú tűzifa támogatás igényléséhez**

***I. Igénylő adati***

1. A kérelmező személyre vonatkozó személyi adatok:

Neve: ......................................................................................................................................

Születési neve: ........................................................................................................................

Anyja neve: ............................................................................................................................

Születési hely, év, hó, nap: .....................................................................................................

Lakóhely: ................................................................................................................................

Tartózkodási hely: ..................................................................................................................

Társadalombiztosítási Azonosító Jele: ...................................................................................

Telefonszám (nem kötelező megadni): ..................................................................................

2. A kérelmező az alábbi juttatásokra jogosult\*:

a) az aktív korúak ellátásában részesül,

b) az időskorúak járadékában részesül,

c) települési támogatásban részesül vagy

d) halmozottan hátrányos helyzetű gyermeket nevelő családban él.

\*megfelelő szövegrész aláhúzandó

**II. Igénylővel közös háztartásban élők:**

A kérelem benyújtásának időpontjában a támogatást kérővel közös háztartásban élő közeli hozzátartozók adatai:

|  |  |  |  |
| --- | --- | --- | --- |
| **Név** | **Születési hely, idő** | **Anyja neve** | **Jövedelem** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Egy főre jutó havi nettó jövedelem (ügyintéző tölti ki: ………………………… Ft/hó.

***III. Egyéb nyilatkozatok***

Tudomásul veszem, hogy a kérelemben közölt jövedelmi adatok valódiságát a szociális igazgatásról és szociális ellátásokról szóló [1993. évi III. törvény 10. §-ának (7) bekezdése](http://www.opten.hu/loadpage.php?dest=OISZ&twhich=221785#sid1381888) alapján a szociális hatáskört gyakorló szerv – a NAV hatáskörrel és illetékességgel rendelkező igazgatósága útján – ellenőrizheti.

Hozzájárulok a kérelemben szereplő adatoknak a szociális igazgatási eljárás során történő felhasználásához.

Büntetőjogi felelősségem teljes tudatában kijelentem, hogy a kérelemben közölt adatok a valóságnak megfelelnek.

Nyilatkozom, hogy a lakást fával fűtöm.

Kijelentem, hogy életvitelszerűen a lakóhelyemen vagy a tartózkodási helyemen élek**\***.

\*megfelelő szövegrész aláhúzandó

Kelt: ...................................................................., ......................................................

|  |  |
| --- | --- |
| ..................................................... | ..................................................... |

|  |  |  |  |  |
| --- | --- | --- | --- | --- |
| kérelmező | | | nagykorú hozzátartozók aláírása | |
|  |  |  | |  |

Felhívjuk a kérelmezők figyelmét, hogy a jogosultsági feltételek fennállását (pl. jövedelem), valamint a kérelem elbírálásánál kiemelten kezelendő körülményeket a kérelmezőnek hitelt érdemlően igazolnia kell.

1. melléklet a /2020. (XI..) önkormányzati rendelethez

Átvételi elismervény

……………………………………………… (név) Vereb,…………………………… utca ....................  szám alatti lakos aláírásommal elismerem, hogy a mai napon Vereb Község Önkormányzat Képviselő-testületének a szociális célú tűzifa támogatás igénylésének helyi szabályairól szóló …./2020.(XI. .…...) önkormányzati rendelete alapján megállapított természetbeni juttatásként    ………….  m3 mennyiségű tűzifát átvettem.

Vereb, 2021. .............................................. hó ........ nap

                                   átadó                                                              átvevő